Viborger Samler, 1836-10-23
Udenlandske Efterretninger. Spanien. Man erfarer nu, at Gome; ingenlunde efter Fægtningen ved Villarobledo har skilt sig fra de andre Chefer, blandt dem, der følge ham, nævnes: Cabrera, Quilez, Miralles, med Tilnavnet el Serrador, Villalobos, Marquis de la Boveda, Arrois, Meredo, Duzan og en portugisisk General, ved Navn Pineiro. - General Espartero, der commanderer Armeen i Navarra, skriver, at den carlistiske Division under Don Pablo Sanz, der marscherer mod Asturien, bestaaer af tre Batailloner og to Escadroner og forfulgtes af General Peon med 5 Batailloner og een Escadron. - General Rodil var den 1ste d. M. brudt op fra Huete, der ligger paa den store Landevei fra Madrid til Cuenca, for at begive sig til Villareja de Fuentes, mere sydlig, paa Mancha-Siden, mellem Huete og San Clemente. Han fjernede sig altsaa fra Grændsen af Arragonien og Valencien, mod hvilken hans Operationer først vare rettede, og syntes nu at ville manoeuvrere i en Omkreds ikke for langt fra Madrid, for stedse at være istand til at dække Hovedstaden. – Gomez har i en Proclamation til Beboerne af Madrid meldt dem sin nærforestaaende Ankomst, og opfordret dem til at underkaste sig den legitime Konge Carlos den femtes Autoritet da de i modsat Fald vilde blive haardt revsede. – En Telegraphdepesche af 7de d. M. fra Perpignan melder: "Natten mellem den 5te og 6te d. M. blev General Maroto, Jntendanten Labardero, to Oberster, tre Oberstlieutenanter, en Capitain og ni andre Spaniere hæftede i Eisse af Gensdarmeriet, Toldvagten og en Afdeling af det 21de lette Regiment. De bleve bragte til Montlouis og overgivne til Civiløvrigheden. Jfølge den den 5te daterede Beretning fra Commandanten i Ripoll slog Brigadeer Averbe den 4de aldeles de af Ortaffa anførte Rebeller. Denne Chef, hans Søn og over 100 Carlister, bleve paa Pladsen." Stedet, hvor den carlistiske General Maroto er bleven hæftet, er en liden fransk Landsbye, ved Foden af Defileen ved Fenestrelles, i Øst-Pyrenæernes Departement. Maroto var nylig af Don Carlos bleven sendt til Catalonien, for at overtage Commanden over samtlige Jnsurgent bander i denne Provinds. Men efterat alle hans Operationer vare slagne feil, maatte han flygte til Frankrig. – En Depesche fra Perpignan af 6te d. M. om Morgenen Kl. 5 1/2 melder, at Erkepræsten af Moya truer Castilien og Valencien og holder S. Miguel og Noqueras stærkt beskjæftigede. Cabrera skal være gjort til Fange (? med 20 Ryttere og bragt til Tarrazona. Gurrea stod den 3die i Aaga og samme Tid stod endnu Maroto i S. Quierse med 3000 M. og 400 Heste, ligesom ogsaa Ortaffa med sin Brigade. – J Bayonne vilde man vide, at saavel den preussiske som den danske (?) ellarge Cassaires havde forladt Madrid. – Det hed, at Mendzzabal stod i Underhandling i London om et Laan af 50 Mill. Fr. - Som et Exempel paa Stemningen i Madrid fortælles, at Dronning-Regentinden nylig mod Nattens Anbrud vendte tilbage fra Prado uden mindste Escorte i sin Calesche; hun mødte en Præst med det hellige Viaticum. Strax steg hun ud af sin Vogn og lod Præsten stige ind, medens hun med sin Hofdame begav sig ind i en Skræders Udsalgsbod. Da Vognen blev for længe borte, begav hun sig tilfods tilbage til Palladset, ledsaget af en talrig Mængde sammenstrømmende Mennesker, der lydeligen yttrede deres levende Glæde over den Tillid hun viste Madrids Befolkning. – Hr. Villiers er i Bedring. Rygesmedene vilde bringe Grev Raynevals Død og Dronningens og Hr. Villiers's Upasselighed i Forbindelse sammen og talede om Gift Jnden General Cordova forlod Bayonne, erholdt han Kundskab om den spanske Regjerings Decret, at alle Embedsmænd under Tab af deres Lønninger eller Pensioner skulde besværge Constitutionen af 1812, hvorpaa han ilede med at aflægge sin Eed i Consulens Hænder og anholdt hos sin Regjering om Tilladelse til at opholde sig i Frankrig, denne Permission har han nu efter sin Ankomst til Paris erholdt paa 4 Maaneder, "for at gjenoprette sin Helbred."